ཁོང་གིས་མུ་མཐུད།ང་ལ་ཕྱི་རྒྱལ་བ་གྲོགས་པོ་ཞིག་ཡོད་པ་ཁོ་རང་ངའི་སྐོར་ལ་རྒྱུས་མངའ་ཡག་པོ་ཡོད་པ་རེད།ངས་ཁོང་ལ་ཞུས་ཏེ་ཐེངས་འདིར་གོ་ལའི་མཛངས་པའི་འགྲན་སྡུར་ནང་ཞུགས་པར་ཐབས་ཤེས་མང་པོ་བྱས་ན་ཡང་དཀའ་ལས་ཁག་པོ་ཆགས་སོང་།ཁོ་རང་ནམ་རྒྱུན་ཐའེ་ལན་ཌི་ལ་འབྲེལ་བ་ཆེན་པོ་ཡོད་པ་ཞིག་ཡིན་དུས་ཐེངས་འདིར་ང་གོ་ལའི་མཛངས་པ་འགྲན་སྡུར་ཁྲོད་ཞུགས་པར་དམིགས་ཡུལ་དང་འཆར་གཞི་ཆེན་པོ་ཞིག་ཡོད།བོད་ལ་མཚོན་ན།ང་རང་མཛངས་པ་ཐེངས་དང་པོ་དེ་ཆགས་ཀྱི་ཡོད་པ་རེད།ང་རང་ལ་མཚོན་ན།བོད་ཀྱི་མཛངས་པ་དང་པོ་དེ་ཡིན་དུས་འགན་ཞིག་འཁུར་ནས་ལམ་ཁ་ཞིག་བཟོ་དགོས་རྒྱུ་གལ་ཆེན་པོ་ཆགས་ཡོད་པ་དང་།ལྷག་པར་དུ་ང་རང་བོད་ཀྱི་ཁྱིམ་ཚང་སྐྱོ་བོ་ཞིག་ནས་སྐྱེས་ན་ཡང་དམིགས་ཡུལ་ཞིག་བཟུང་ནས་དཀའ་ལས་བརྒྱབས་ཏེ།ད་ལྟ་གནས་བབ་འདི་འདྲ་ཞིག་ཏུ་སླེབས་ཡོད་ལ་ད་དུང་མུ་མཐུད་དམིགས་ཡུལ་ཆེན་པོ་ཡོད་ཅེས་བརྗོད་དེ།མཐའ་མར་ཁོང་གིས་ཕར་ཕྱོགས་ལ་འབྲེལ་བ་བྱས་ཏེ་ཡིག་ཆ་སོགས་ཚང་མ་བཟོས་པ་ལྟར།བདུན་ཕྲག་གཅིག་ཙམ་ཞིག་གི་གོང་ང་གོ་ལའི་མཛངས་པའི་འགྲན་སྡུར་ཁྲོད་ཚུད་ཡོད་པའི་བརྡ་ལན་བསླེབས་སོང་།ཞེས་བརྗོད་བྱུང་།